# name
Està disminuint el coeficient d'intel·ligència?

# metadata.dc.description.abstract[].value
Un dels aspectes que componen la cognició humana és la intel·ligència. Segons el diccionari, és l'acció d'entendre alguna cosa amb la pensa, la facultat de conèixer i la capacitat de comprendre, d'aprendre i de resoldre situacions noves. Hi ha diversos tests que permeten assignar una mesura numèrica a la intel·ligència, i se sap que en la seva manifestació hi intervenen factors genètics i ambientals. Malgrat que la intel·ligència és una característica inherent a les persones, des de principis del segle XX s'ha detectat un increment del coeficient d'intel·ligència, especialment als països desenvolupats. Aquest augment s'ha anomenat efecte Flynn, atès que la primera persona que ho va investigar va ser el politòleg, filòsof i psicòleg neozelandès James Flynn. Tanmateix, un estudi que acaben de publicar a la revista PNAS els investigadors noruecs Bernt Bratsberg i Ole Rogeberg indica que a partir del 1990 l'efecte Flynn ha començat a revertir. És a dir, el coeficient d'intel·ligència d'aquestes mateixes poblacions ha començat a disminuir. ¿Això vol dir, com han titulat algunes publicacions efectistes, 'que ens estem tornant més ximples'?

# metadata.dc.rights[].value
(c) Edició de Premsa Periòdica Ara, 2018

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Està disminuint el coeficient d'intel·ligència?